Paġna Abbażi ta' din id-data u tat-tagħrif addizzjonali mitlub mill-Kummissjoni fid-29 ta' Jannar 2019 u pprovdut mill-awtoritajiet Ġermaniżi fit-3 ta' Settembru 2019, u wara konsultazzjoni mal-Grupp ta' Esperti, il-Kummissjoni fasslet l-opinjoni li ġejja: Id-distanza bejn is-sit u l-eqreb fruntiera ma' Stat Membru ieħor, f'dan il-każ Franza, hija ta' 69 km. L-iskart solidu radjuattiv jinħażen temporanjament fis-sit qabel ma jintbagħat lil faċilitajiet ta' trattament jew ta' rimi liċenzjati fil-Ġermanja. L-iskart solidu u l-fdalijiet materjali mhux radjuattivi li jkunu konformi mal-livelli ta' approvazzjoni se jiġu skarikati mill-kontroll regolatorju għar-rimi bħala skart konvenzjonali, għall-użu mill-ġdid jew għar-riċiklaġġ. Dan se jsir f'konformità mal-kriterji stabbiliti fid-Direttiva tal-Istandards Bażiċi tas-Sikurezza. F'każ li jkun hemm skariki mhux ippjanati ta' effluwenti radjuattivi, li jistgħu jseħħu wara xi aċċident tat-tip u d-daqs ikkunsidrati fid-Data Ġenerali, id-dożi li x'aktarx jilħqu lill-popolazzjoni ta' Stat Membru ieħor mhux se jkunu sinifikanti mil-lat tas-saħħa, fir-rigward tal-livelli ta' referenza stabbiliti fid-Direttiva tal-Istandards Bażiċi tas-Sikurezza. Magħmul fi Brussell, l-14 ta' Jannar 2020. Il-Kummissjoni tistieden lil partijiet terzi interessati sabiex jissottomettu lill-Kummissjoni l-osservazzjonijiet li jistgħu jkollhom dwar il-konċentrazzjoni proposta. Sabiex l-osservazzjonijiet jiġu kkunsidrati bis-sħiħ fil-proċedura, dawn għandhom jaslu għand il-Kummissjoni mhux iktar tard minn 15-il jum wara d-data tal-pubblikazzjoni. L-osservazzjonijiet jistgħu jintbagħtu lill-Kummissjoni bil-fax (+ 32 22964301) jew b'imejl lil COMP-MERGER-REGISTRY@ec.europa.eu jew bil-posta, bin-numru ta' referenza Nru M.9409 — Aurubis/Metallo Group Holding, fl-indirizz li ġej: Ir-Regolament (KE) Nru 2580/2001 jipprevedi l-iffriżar tal-fondi, l-assi finanzjarji u r-riżorsi ekonomiċi l-oħrajn kollha li jappartjenu lill-persuni, il-gruppi u l-entitajiet ikkonċernati u li l-ebda fondi, assi finanzjarji u riżorsi ekonomiċi oħrajn ma jistgħu jsiru disponibbli għalihom, kemm direttament jew indirettament. Qed tinġibed l-attenzjoni tal-persuni, il-gruppi u l-entitajiet ikkonċernati għall-possibbiltà li ssir applikazzjoni quddiem l-awtoritajiet kompetenti tal-Istat(i) Membru/i rilevanti kif elenkati fl-Anness għar-Regolament, sabiex tinkiseb awtorizzazzjoni biex il-fondi ffriżati jintużaw għal ħtiġijiet bażiċi jew ħlasijiet speċifiċi, skont l-Artikolu 5(2) ta' dak ir-Regolament. Il-persuni, il-gruppi jew l-entitajiet ikkonċernati jistgħu jippreżentaw talba biex jiksbu dikjarazzjoni tar-raġunijiet tal-Kunsill għaż-żamma tagħhom fil-lista msemmija hawn fuq (dment li d-dikjarazzjoni tar-raġunijiet ma tkunx ġiet diġà kkomunikata lilhom). Din it-talba għandha tintbagħat fl-indirizz li ġej: Indirizz elettroniku: sanctions@consilium.europa.eu Il-persuni, il-gruppi u l-entitajiet ikkonċernati jistgħu jippreżentaw fi kwalunkwe ħin talba lill-Kunsill, flimkien ma' kwalunkwe dokumentazzjoni ta' appoġġ, biex id-deċiżjoni li jiġu inklużi u jinżammu fil-lista tiġi kkunsidrata mill-ġdid, fl-indirizz ipprovdut hawn fuq. Tali talbiet ikunu kkunsidrati meta jiġu riċevuti. F'dan ir-rigward, qed tinġibed l-attenzjoni tal-persuni, il-gruppi u l-entitajiet ikkonċernati għar-reviżjoni regolari mill-Kunsill tal-lista skont l-Artikolu 1(6) tal-Pożizzjoni Komuni 2001/931/PESK. Sabiex it-talbiet jiġu kkunsidrati fir-reviżjoni li jmiss, huma għandhom jiġu ppreżentati sal-20 ta' Marzu 2020. Qed tinġibed ukoll l-attenzjoni tal-persuni, il-gruppi u l-entitajiet ikkonċernati għall-possibbiltà li jikkontestaw id-deżinjazzjoni tagħhom quddiem il-Qorti Ġenerali tal-Unjoni Ewropea, f'konformità mal-kondizzjonijiet stipulati fl-Artikolu 263(4) u (6) tat-Trattat dwar il-Funzjonament tal-Unjoni Ewropea. Il-kontrollur ta' din l-operazzjoni ta' pproċessar huwa l-Kunsill tal-Unjoni Ewropea rrappreżentat mid-Direttur Ġenerali tar-RELEX (Affarijiet Barranin, Tkabbir, Protezzjoni Ċivili) tas-Segretarjat Ġenerali tal-Kunsill u d-dipartiment inkarigat bl-operazzjoni ta' pproċessar huwa r-RELEX.1.C li jista' jiġi kkuntattjat f'dan l-indirizz: Indirizz elettroniku: sanctions@consilium.europa.eu L-iskop tal-operazzjoni ta' pproċessar huwa l-istabbiliment u l-aġġornament tal-lista ta' persuni soġġetti għal miżuri restrittivi f'konformità mad-Deċiżjoni 2001/931/PESK, kif aġġornata bid-Deċiżjoni (PESK) 2020/20, u r-Regolament (UE) Nru 2580/2001, kif implimentat bir-Regolament ta' Implimentazzjoni tal-Kunsill (UE) 2020/19. IL-KUMMISSJONI EWROPEA, Wara li kkunsidrat it-Trattat dwar il-Funzjonament tal-Unjoni Ewropea, Ir-Regolament (KE) Nru 1005/2008 (minn hawn 'il quddiem "ir-Regolament IUU") jistabbilixxi sistema tal-Unjoni li tipprevjeni, tiskoraġġixxi u telimina s-sajd illegali, mhux irrappurtat u mhux irregolat (IUU). Il-Kapitolu VI tar-Regolament IUU jistabbilixxi l-proċedura fir-rigward tal-identifikazzjoni ta' pajjiżi terzi li ma jikkooperawx fil-ġlieda kontra s-sajd IUU, id-démarches fir-rigward ta' pajjiżi identifikati bħala pajjiżi terzi li ma jikkooperawx, l-istabbiliment ta' lista ta' pajjiżi terzi li ma jikkooperawx, it-tneħħija ta' dawk il-pajjiżi minn dik il-lista, l-ippubblikar tal-lista ta' pajjiżi li ma jikkooperawx u kwalunkwe miżura ta' emerġenza. Skont l-Artikolu 31 tar-Regolament IUU, il-Kummissjoni Ewropea għandha tidentifika l-pajjiżi terzi li hija tqis bħala pajjiżi li ma jikkooperawx fil-ġlieda kontra s-sajd IUU. Pajjiż terz jista' jiġi identifikat bħala pajjiż terz li ma jikkooperax jekk jonqos milli jaqdi dmirijietu skont id-dritt internazzjonali bħala Stat tal-bandiera, tal-port, kostali jew tas-suq, biex jieħu azzjoni sabiex jipprevjeni, jiskoraġġixxi u jelimina s-sajd IUU. L-identifikazzjoni ta' pajjiżi terzi li ma jikkooperawx skont l-Artikolu 31 tar-Regolament IUU għandha tkun ibbażata fuq ir-rieżami tal-informazzjoni kollha kif stabbilit skont l-Artikolu 31(2) ta' dak ir-Regolament. Qabel tidentifika l-pajjiżi terzi bħala li ma jikkooperawx skont l-Artikolu 31 tar-Regolament IUU, il-Kummissjoni għandha l-ewwel tinnotifika lill-pajjiżi terzi dwar il-possibbiltà li jiġu identifikati bħala pajjiżi li ma jikkooperawx f'konformità mal-Artikolu 32 ta' dak ir-Regolament. Din in-notifika hija ta' natura preliminari. In-notifika ta' pajjiżi terzi dwar il-possibbiltà li jiġu identifikati bħala pajjiżi li ma jikkooperawx għandha tkun ibbażata wkoll fuq il-kriterji stabbiliti fl-Artikolu 31 tar-Regolament IUU. F'konformità mal-Artikolu 33 tar-Regolament IUU, il-Kunsill għandu jiddeċiedi dwar lista ta' pajjiżi terzi li ma jikkooperawx. Il-miżuri stabbiliti, fost oħrajn, fl-Artikolu 38 tar-Regolament IUU japplikaw għal dawk il-pajjiżi identifikati. Skont l-Artikolu 20(1) tar-Regolament IUU, l-aċċettazzjoni taċ-ċertifikati tal-qbid validati minn Stat tal-bandiera terz hija soġġetta għall-kundizzjoni li l-Kummissjoni tkun irċeviet notifika mill-Istat tal-bandiera kkonċernat fejn ikun iċċertifikat li dan għandu fis-seħħ l-arranġamenti għall-implimentazzjoni, għall-kontroll u għall-infurzar tal-liġijiet, ir-regolamenti u l-miżuri ta' konservazzjoni u ta' ġestjoni li l-bastimenti tas-sajd ta' dak l-Istat tal-bandiera jkunu jridu jimxu magħhom. F'konformità mal-Artikolu 20(4) tar-Regolament IUU, il-Kummissjoni għandha, fejn xieraq, tikkoopera b'mod amministrattiv ma' pajjiżi terzi f'oqsma li jirrigwardaw l-implimentazzjoni tad-dispożizzjonijiet dwar iċ-ċertifikazzjoni tal-qabda ta' dak ir-Regolament. Ir-Repubblika tal-Panama (minn hawn 'il quddiem "il-Panama") ippreżentat in-notifika tagħha bħala Stat tal-bandiera skont l-Artikolu 20 tar-Regolament IUU lill-Kummissjoni fit-3 ta' Frar 2010. Fil-kuntest tal-kooperazzjoni amministrattiva prevista fl-Artikolu 20(4) tar-Regolament IUU, mill-21 ta' Ġunju 2010 sal-15 ta' Novembru 2012, il-Kummissjoni kkooperat mal-awtoritajiet tal-Panama biex tivverifika l-informazzjoni dwar l-arranġamenti tal-Panama għall-implimentazzjoni, għall-kontroll u għall-infurzar tal-liġijiet, ir-regolamenti u l-miżuri ta' konservazzjoni u ta' ġestjoni, li kellhom jiġu rispettati mill-bastimenti tas-sajd tagħha, u l-miżuri meħuda mill-Panama sabiex timplimenta l-obbligi tagħha fil-ġlieda kontra s-sajd IUU. Skont l-Artikolu 31(3) tar-Regolament IUU, il-Kummissjoni analizzat id-dmirijiet tal-Panama bħala Stat tal-bandiera, tal-port, kostali jew tas-suq. Għall-finijiet ta' dan ir-rieżami, il-Kummissjoni qieset il-parametri elenkati fl-Artikolu 31(4) sa (7) tar-Regolament IUU. Wara li eżaminat l-elementi fattwali kollha miġbura u d-dikjarazzjonijiet kollha magħmula mill-pajjiż, il-Kummissjoni stabbiliet, skont l-Artikolu 31(4) sa (7) tar-Regolament IUU, li l-Panama kienet naqset milli taqdi d-dmirijiet tagħha skont id-dritt internazzjonali, b'mod partikolari fir-rigward tal-konformità mar-regoli internazzjonali kif ukoll biex tiżgura l-konformità mar-regolamenti u mal-miżuri ta' konservazzjoni u ta' ġestjoni mill-bastimenti tagħha. Il-Panama ġiet mistiedna tikkoopera mal-Kummissjoni abbażi ta' pjan ta' azzjoni propost biex jiġu rettifikati n-nuqqasijiet identifikati. Fil-qafas tad-djalogu bilaterali b'segwitu għad-Deċiżjoni tal-Kummissjoni 2012/C 354/01, il-Panama ppreżentat kummenti bil-fomm u bil-miktub li tqiesu mill-Kummissjoni. Il-Kummissjoni kompliet tfittex u tivverifika l-informazzjoni kollha li qieset neċessarja. Il-Panama introduċiet il-miżuri meħtieġa għall-waqfien tal-attivitajiet ta' sajd IUU inkwistjoni u għall-prevenzjoni tagħhom, biex tirrettifika kull att jew ommissjoni li twassal għan-notifika tal-possibilità li tiġi identifikata bħala pajjiż li ma jikkooperax fil-ġlieda kontra s-sajd IUU. Mid-29 ta' Jannar sal-1 ta' Frar 2019, il-Kummissjoni wettqet żjara fil-Panama fil-kuntest tal-kooperazzjoni amministrattiva prevista fl-Artikolu 20(4) tar-Regolament IUU. Din iż-żjara kopriet kwistjonijiet relatati mal-arranġamenti nazzjonali fis-seħħ għall-verifika taċ-ċertifikati tal-qbid, l-implimentazzjoni, il-kontroll u l-infurzar tal-liġijiet, ir-regolamenti u l-miżuri ta' konservazzjoni u ta' ġestjoni, li għandhom jiġu rispettati mill-bastimenti tal-Panama. Kopriet ukoll il-valutazzjoni tal-implimentazzjoni effettiva tal-miżuri meħuda mill-Panama sabiex tirrettifika n-nuqqasijiet li wasslu għan-notifika msemmija fil-paragrafu (15) hawn fuq. Mill-15 sad-19 ta' Lulju 2019, il-Kummissjoni wettqet it-tieni żjara fil-Panama dwar il-miżuri meħuda mill-Panama fil-missjoni preċedenti. Dawn iż-żewġ żjarat u s-segwiti tagħhom kienu jinvolvu l-iskambju ta' kummenti bil-fomm u bil-miktub fejn il-Kummissjoni fittxet u vverifikat l-informazzjoni kollha meqjusa bħala meħtieġa dwar il-miżuri meħuda mill-Panama sabiex timplimenta l-obbligi tagħha fil-ġlieda kontra s-sajd IUU. Il-Panama hija Parti Kontraenti għall-Kummissjoni Inter-Amerikana għat-Tonn Tropikali (IATTC), għall-Kummissjoni Internazzjonali għall-Konservazzjoni tat-Tonn tal-Atlantiku (ICCAT) u għall-Kummissjoni għall-Konservazzjoni tar-Riżorsi Ħajjin tal-Baħar Antartiku (CCAMLR). Il-Panama hija Parti Mhux Kontraenti Kooperattiva għall-Kummissjoni għas-Sajd fil-Punent tal-Paċifiku u l-Paċifiku Ċentrali (WCPFC), għall-Organizzazzjoni Reġjonali għall-Ġestjoni tas-Sajd fin-Nofsinhar tal-Paċifiku (SPRFMO) u għall-Kummissjoni tas-Sajd tal-Atlantiku tal-Grigal (NEAFC). Sabiex tevalwa l-konformità tal-Panama mal-obbligi internazzjonali tagħha bħala Stat tal-bandiera, tal-port, kostali jew tas-suq kif stabbilit fil-ftehimiet internazzjonali msemmija fil-paragrafu 26 hawn fuq u stabbiliti mill-Organizzazzjonijiet Reġjonali tal-Ġestjoni tas-Sajd (RFMO) rilevanti, il-Kummissjoni fittxet, ġabret u analizzat l-informazzjoni kollha meħtieġa għall-finijiet ta' dan l-eżerċizzju. Skont l-Artikolu 31(3) tar-Regolament IUU, il-Kummissjoni analizzat id-dmirijiet tal-Panama bħala Stat tal-bandiera, tal-port, kostali u tas-suq. Għall-finijiet ta' dan ir-rieżami, il-Kummissjoni qieset il-kriterji elenkati fl-Artikolu 31(4) sa (7) tar-Regolament IUU. F'konformità mal-l-Artikolu 31(4)(a), il-Kummissjoni analizzat il-miżuri meħuda mill-Panama fir-rigward ta' kwalunkwe attività rikorrenti ta' sajd IUU mwettqa jew sostnuta minn bastimenti tas-sajd li jtajru l-bandiera tagħha jew miċ-ċittadini tagħha, jew minn bastimenti tas-sajd li joperaw fl-ilmijiet marittimi tagħha jew li jużaw il-portijiet tagħha. Fuq il-bażi ta' informazzjoni pubblikament disponibbli u informazzjoni pprovduta mill-awtoritajiet rilevanti tal-Panama, il-Kummissjoni stabbilixxiet li l-awtorità nazzjonali responsabbli għar-Reġistru tal-Bastimenti tal-Panama, l-Awtorità Marittima tal-Panama (AMP), kienet irreġistrat bastimenti li kienu ddikjaraw li ma kinux se jieħdu sehem f'attivitajiet tas-sajd, iżda li aktar tard kienu involuti f'tali attivitajiet. Dan kien jinvolvi bastimenti li jtajru l-bandiera tal-Panama involuti f'attivitajiet ta' sajd mingħajr il-liċenzja obbligatorja mill-awtorità nazzjonali tas-sajd, l-Awtorità tar-Riżorsi Akwatiċi tal-Panama (ARAP), u għalhekk kienu involuti f'attivitajiet ta' sajd li ma huma soġġetti għall-ebda forma ta' monitoraġġ, kontroll u sorveljanza mill-awtorità kompetenti. Dan ipprekluda wkoll it-twaqqif ta' lista konsolidata tal-bastimenti tas-sajd u tal-bastimenti kollha li jintużaw u li huma mgħammra biex jintużaw għal attivitajiet relatati mas-sajd, li jtajru l-bandiera tal-Panama, li indika li l-Panama ma teżerċitax kontroll adegwat fuq il-bastimenti tagħha. Dan in-nuqqas ta' kontroll mill-awtorità kompetenti wassal għal ksur serju tal-liġijiet, tar-regolamenti u tal-miżuri ta' konservazzjoni u ta' ġestjoni applikabbli. Bastimenti tal-ġarr li kienu reġistrati bħala bastimenti tal-merkanzija ġenerali fil-fatt intużaw fit-trasport ta' prodotti tas-sajd mingħajr liċenzja mill-ARAP u mingħajr ebda tip ta' kontroll ieħor mill-ARAP jew mill-AMP. Bħala eżempju, fl-2016 żewġ bastimenti tal-ġarr li kienu jtajru l-bandiera tal-Panama wettqu trasbordi fiż-żona SPRFMO, għalkemm ma kinux fuq ir-Reġistru ta' Bastimenti tal-SPRFMO awtorizzati biex jistadu fiż-Żona tal-Konvenzjoni. Barra minn hekk, bastiment tal-ġarr bl-isem ta' SUMMER REFER (isem preċedenti: OKAPI MARTA, IMO Nru 7816472) kien irreġistrat fil-Panama minn Ġunju 2018 sa Frar 2019 bħala bastiment tal-merkanzija ġenerali għalkemm dan il-bastiment ilu mill-2016 fuq il-lista ta' bastimenti IUU tal-Kummissjoni Ġenerali għas-Sajd fil-Mediterran (GFCM). L-AMP ma kkonsultatx l-ARAP qabel ma rreġistrat dan il-bastiment għalkemm dan huwa bastiment mgħammar għat-trasport tal-ħut u għalhekk seta' jwettaq attivitajiet relatati mas-sajd. Ta min jinnota li d-dereġistrazzjoni ta' dan il-bastiment ma kinitx relatata mal-fatt li l-bastiment kien elenkat bħala bastiment IUU. Barra minn hekk, fl-ewwel nofs tal-2019 in-NIKA (IMO Nru 8808654), bastiment tas-sajd li kien ilu minn Ġunju 2018 reġistrat fil-Panama bħala bastiment tal-merkanzija ġenerali, instab li kien involut f'attivitajiet ta' sajd IUU f'żona koperta mill-Konvenzjoni tas-CCAMLR mingħajr liċenzja mill-ARAP. Barra minn hekk, f'Ġunju 2019, waqt it-23 sessjoni tagħha, il-Kummissjoni dwar it-Tonn tal-Oċean tal-Indja (IOTC) adottat lista ta' bastimenti preżunti li wettqu sajd IUU fiż-żona ta' kompetenza tal-IOTC, li tinkludi x-XING HAI FENG (isem preċedenti: OCEAN LION, IMO Nru 7826233), bastiment li jtajjar il-bandiera tal-Panama. Kuntrarju għall-paragrafi 36 u 42 tal-IPOA-IUU, il-proċeduri fis-seħħ qabel ir-reġistrazzjoni tal-bastimenti ma jinkludux verifika komprensiva tal-istorja tal-bastimenti biex tiġi evitata r-reġistrazzjoni ta' bastimenti tas-sajd bi sfond jew bi profil ta' konformità dubjużi kif ukoll ta' bastimenti elenkati fil-lista tal-bastimenti IUU adottata mill-RFMOs. Il-Kummissjoni ġabret ukoll informazzjoni li turi li l-Panama mhijiex qed timmonitorja u tikkontrolla sew l-attivitajiet ta' qbid tal-bastimenti tas-sajd li jtajru l-bandiera tal-Panama. Pereżempju, bastiment tas-sajd seta' jopera fl-Oċean Indjan għalkemm il-liċenzja tiegħu kienet valida biss għall-Oċean Paċifiku. Bl-istess mod, bastiment ieħor kien involut f'attivitajiet ta' sajd fiż-żona magħrufa fl-IATTC bħala "El Corralito" fil-perjodu meta din iż-żona kienet magħluqa għas-sajd. Dan imur kontra r-Riżoluzzjoni tal-IATTC C-17-02. Fir-rigward tal-informazzjoni msemmija hawn fuq, il-Kummissjoni kkonkludiet li l-Panama naqset milli tissodisfa r-responsabbiltajiet tagħha bħala Stat tal-bandiera biex timpedixxi lill-flotta tagħha milli tinvolvi ruħha f'attivitajiet ta' sajd IUU fl-ibħra internazzjonali. Dan imur kontra l-Artikolu 94(1) u (2) tal-UNCLOS, li jgħidu li kull Stat għandu jiżgura b'mod effettiv il-ġurisdizzjoni u l-kontroll tiegħu fuq il-vapuri li jtajru l-bandiera tiegħu. Dan imur ukoll kontra l-paragrafu 24 tal-IPOA-IUU li jipprevedi l-obbligu tat-twettiq ta' kontroll komprensiv u effettiv tal-attivitajiet tas-sajd. Skont l-Artikolu 31(4)(b) tar-Regolament IUU, il-Kummissjoni eżaminat il-miżuri meħuda mill-Panama fir-rigward tal-aċċess ta' prodotti tas-sajd li ġejjin minn sajd IUU għas-suq tagħha u l-flussi kummerċjali sussegwenti. Wara li analizzat id-dokumentazzjoni u informazzjoni oħra dwar il-kontrolli tal-importazzjonijiet kif ukoll il-proċeduri ta' monitoraġġ u ta' kontroll tal-bastimenti, il-Kummissjoni tqis li l-Panama ma tistax tiżgura li l-prodotti tas-sajd li jidħlu fis-suq u fl-impjanti tal-ipproċessar tagħha ma joriġinawx minn sajd IUU. L-awtoritajiet tal-Panama ma setgħux juru li qed jiġbru u jivverifikaw l-informazzjoni kollha meħtieġa biex tiġi kkontrollata l-legalità tal-ħut li jidħol fis-suq tagħhom, li jgħaddi jew li jiġi pproċessat fil-Panama. Il-Kummissjoni identifikat b'mod partikolari inkonsistenzi sinifikanti fl-informazzjoni rrapportata mill-impjant tal-ipproċessar li l-Kummissjoni żaret f'Lulju 2019. Bħala eżempju, ir-rekords tal-impjant kienu qed isemmu li rċevew ħut maqbud minn bastiment li, dakinhar, kien għadu fuq il-baħar u kien għadu ma wasalx fil-moll tal-iżbark. Barra minn hekk, dak l-istess impjant ma seta' jipprovdi l-ebda dokument statistiku għall-pixxispad tal-ICCAT, li kellu jakkumpanja l-24 importazzjoni ta' pixxispad miż-żona tal-ICCAT li l-impjant kien għamel fl-2019. L-awtoritajiet tal-Panama ma kienu ndunaw b'ebda kwistjoni minn dawn. Minbarra din il-problema, il-Panama tivvalida ċ-ċertifikati tal-qbid mingħajr ma tivverifika sew l-informazzjoni pprovduta f'dawk iċ-ċertifikati. Qabel l-ewwel żjara li l-Kummissjoni wettqet fl-2019, l-Aġenzija Ewropea għall-Kontroll tas-Sajd (EFCA) kienet wettqet analiżi ta' kampjun ta' ċertifikati tal-qbid li kienu ġew ivvalidati mill-Panama fl-2018. L-EFCA identifikat diversi żbalji, bħal informazzjoni nieqsa, ineżattezzi dwar iż-żoni ta' qbid, żbalji fil-kwantitajiet, konfużjoni dwar l-isem tal-kaptan tal-bastiment, li wasslu għall-konklużjoni li l-verifiki li jsiru qabel il-validazzjoni taċ-ċertifikati tal-qbid huma ta' natura superfiċjali. Waqt il-verifika tagħha tal-informazzjoni ta' sostenn għal ċerti ċertifikati tal-qbid, il-Kummissjoni sabet ukoll informazzjoni dubjuża fil-ġurnal ta' abbord. Il-Kummissjoni kkonkludiet li l-informazzjoni relatata mal-oriġini u mat-traċċabilità tal-prodotti tas-sajd li jidħlu u li jitilqu mill-pajjiż, jew li jinqabdu mill-bastimenti li jtajru l-bandiera tal-Panama, ma kinitx preċiża u affidabbli. Il-Panama naqset milli tinforza regoli biex tiżgura t-traċċabilità tal-ħut jew tal-prodotti tas-sajd fis-suq, f'konformità mal-paragrafu 67 sa 69 u 71 sa 72 tal-IPOA-IUU. Il-Kummissjoni identifikat ukoll tliet każijiet fejn l-ARAP iddeterminat l-ammont tal-multi imposti fuq tliet bastimenti tal-Panama li nstabu jistadu fl-ilmijiet taħt il-ġurisdizzjoni nazzjonali tal-Panama minħabba li wettqu ksur serju tal-miżuri nazzjonali ta' konservazzjoni u ta' ġestjoni (CMMs) mingħajr ma qieset il-firxa ta' sanzjonijiet pekunjarji kif stabbilit mil-leġiżlazzjoni tal-Panama. B'riżultat ta' dan, l-ammonti imposti kienu fil-fatt ħafna inqas mill-ammont minimu stabbilit fil-leġiżlazzjoni tal-Panama, u għalhekk mhumiex meqjusa severi biżżejjed biex ikunu effettivi biex tiġi żgurata l-konformità u biex jiskoraġġixxu l-ksur u jċaħħdu lit-trasgressuri mill-benefiċċji bħala riżultat tal-attivitajiet illegali tagħhom, kif meħtieġ mill-Artikolu 19(2) tal-UNFSA. Barra minn hekk, rieżami tal-informazzjoni disponibbli abbord bastiment li jtajjar bandiera barranija, li kien diġà ġie spezzjonat u awtorizzat biex iħott il-qabdiet tiegħu f'wieħed mill-portijiet indikati fil-Panama, ippermettiet lill-Kummissjoni tistabbilixxi li fil-fatt dan il-bastiment kien involut f'attivitajiet ta' sajd mingħajr liċenzja fl-ibħra ta' pajjiż terz, u li l-ispetturi li awtorizzaw il-ħatt fil-Panama ma kinux indunaw b'din l-evidenza. Fid-dawl tal-kunsiderazzjonijiet ippreżentati f'din it-Taqsima u abbażi tal-elementi fattwali kollha miġbura mill-Kummissjoni kif ukoll abbażi tad-dikjarazzjonijiet kollha magħmula mill-awtoritajiet kompetenti tal-Panama, seta' jiġi stabbilit, skont l-Artikolu 31(3), (4)(a) u (4)(b) tar-Regolament IUU, li l-Panama qed tonqos milli taqdi d-dmirijiet tagħha skont id-dritt internazzjonali bħala Stat tal-bandiera, tal-port, kostali u tas-suq fir-rigward tal-bastimenti IUU u tas-sajd IUU li jsir jew li huwa appoġġjat minn bastimenti tas-sajd li jtajru l-bandiera tagħha jew miċ-ċittadini tagħha, u biex tipprevjeni l-aċċess tal-prodotti tas-sajd li joriġinaw minn sajd IUU għas-suq tagħha. Skont l-Artikolu 31(5)(a) tar-Regolament IUU, il-Kummissjoni analizzat il-kollaborazzjoni tagħha mal-Panama biex tara jekk l-awtoritajiet ikkooperawx b'mod effettiv f'li jwieġbu l-mistoqsijiet, jipprovdu feedback jew jinvestigaw kwistjonijiet relatati mas-sajd IUU u attivitajiet relatati. F'konformità mal-Artikolu 31(5)(b), il-Kummissjoni analizzat miżuri ta' infurzar eżistenti biex jimpedixxu, jiskoraġġixxu u jeliminaw is-sajd IUU. L-informazzjoni miġbura mill-Kummissjoni u l-iskambji mal-awtoritajiet tal-Panama wrew li s-sanzjonijiet imposti fuq bastimenti involuti jew li jappoġġjaw attivitajiet ta' sajd IUU, attivitajiet li d-Digriet Eżekuttiv Nru 160 jelenka bħala serji, mhumiex effettivi u ta' deterrent. Pereżempju, skont l-imsemmi Digriet Eżekuttiv, il-firxa ta' sanzjonijiet pekunjarji hija ta' bejn 10 001 u 1 000 000 balboa (10 001 sa 1 000 000 USD) — l-ekwivalenti ta' EUR 9,123,23 sa EUR 912,231,49. Madankollu, matul il-perjodu ta' bejn l-2014 u l-2018, 80 % tal-multi imposti minħabba ksur serju kienu ta' inqas minn 12 000 balboa u żewġ multi biss kienu ta' aktar minn 20 000 balboa. Għalhekk, is-sanzjonijiet imposti mill-awtoritajiet tal-Panama ċertament mhumiex proporzjonati mal-valur tal-qabdiet u tal-benefiċċji riżultanti minn ksur serju u s-severità tagħhom mhijiex adegwata biex ikunu effettivi b'mod li tiġi żgurata l-konformità u biex jiġi skoraġġut iktar ksur. Kif issemma hawn fuq, il-Kummissjoni identifikat tliet każijiet fejn l-ARAP iddeterminat l-ammont tal-multi imposti fuq tliet bastimenti tal-Panama li nstabu jistadu fl-ilmijiet taħt il-ġurisdizzjoni nazzjonali tal-Panama minħabba li wettqu ksur serju tas-CMMs mingħajr ma qieset il-firxa ta' sanzjonijiet pekunjarji kif stabbilit mid-Digriet Eżekuttiv Nru 160. Fil-fatt, l-ammonti imposti kienu ħafna inqas mill-ammont minimu previst f'dan l-istrument. F'dawn it-tliet każijiet, l-ARAP imponiet sanzjonijiet pekunjarji ta' 3,792.50 balboa, ta' 3,652.00 balboa u ta' 3,652.00 balboa filwaqt li l-ammont minimu li jista' jiġi impost, skont l-imsemmi Digriet Eżekuttiv, huwa ta' 10,001.00 balboa. Il-livell attwali ta' sanzjonijiet imposti kjarament jonqos milli jiżgura d-deterrenza tal-iskema ta' sanzjonar u ma jirriflettix l-Artikolu 19(2) tal-UNFSA, li jistabbilixxi li sanzjonijiet applikabbli fir-rigward ta' ksur għandhom ikunu ta' severità adegwata biex ikunu effettivi b'mod li tiġi żgurata konformità u biex jiskoraġġixxu ksur irrispettivament minn fejn iseħħu u għandhom iċaħħdu lit-trasgressuri mill-benefiċċji li jirriżultaw mill-attivitajiet illegali tagħhom. Barra minn hekk, il-paragrafu 21 tal-IPOA-IUU jirrakkomanda li l-Istati għandhom jiżguraw li s-sanzjonijiet għas-sajd IUU minn bastimenti u, kemm jista' jkun, minn ċittadini taħt il-ġurisdizzjoni tagħhom, ikunu ta' severità biżżejjed biex iċaħħdu lit-trasgressuri mill-benefiċċji li jirriżultaw minn tali sajd. Barra minn hekk, il-proċeduri ta' infurzar huma affettwati mill-eżistenza ta' dewmien sinifikanti ħafna kemm fil-ftuħ tal-proċeduri kontra bastimenti allegatament involuti f'attivitajiet ta' sajd IUU kif ukoll fl-impożizzjoni ta' sanzjonijiet. Fil-biċċa l-kbira tal-każijiet, il-proċedimenti jieħdu s-snin biex jiġu konklużi. Fid-dawl tal-informazzjoni miġbura dwar il-qafas legali u l-proċedimenti ta' infurzar li għaddejjin biex jiġi stabbilit ksur u jiġu imposti sanzjonijiet konsegwenti, il-Kummissjoni kkonkludiet li l-Panama naqset milli timplimenta l-Artikolu 19(2) tal-UNFSA. Din id-dispożizzjoni tistabbilixxi li l-investigazzjonijiet u l-proċedimenti ġudizzjarji kollha għandhom isiru bil-ħeffa u li s-sanzjonijiet applikabbli fir-rigward ta' ksur għandhom ikunu ta' severità adegwata biex ikunu effettivi biex tiġi żgurata l-konformità u biex jiskoraġġixxu ksur irrispettivament minn fejn iseħħu u għandhom iċaħħdu lit-trasgressuri mill-benefiċċji li jirriżultaw mill-attivitajiet illegali tagħhom. Fid-dawl tal-kunsiderazzjonijiet ippreżentati f'din it-Taqsima u abbażi tal-elementi fattwali kollha miġbura mill-Kummissjoni, kif ukoll abbażi tad-dikjarazzjonijiet kollha magħmula mill-awtoritajiet tal-Panama, seta' jiġi stabbilit, skont l-Artikolu 31(3) u (5) tar-Regolament IUU, li l-Panama naqset milli taqdi d-dmirijiet tagħha skont id-dritt internazzjonali fir-rigward tal-kooperazzjoni u l-infurzar. F'konformità mal-Artikolu 31(6)(a) u (b) tar-Regolament IUU, il-Kummissjoni analizzat ir-ratifika jew l-adeżjoni tal-Panama għall-istrumenti internazzjonali rilevanti tas-sajd u l-istatus tagħha bħala parti kontraenti għall-RFMOs jew il-ftehim tagħha biex tapplika miżuri ta' konservazzjoni u ta' ġestjoni adottati minnhom. Il-Panama rratifikat l-UNCLOS fl-1996 u ssieħbet fl-UNFSA fl-2008. Il-Panama ssieħbet ukoll mal-PSMA fl-2016. Barra minn hekk, il-Panama ttrasponiet il-Kodiċi ta' Kondotta għal Sajd Responsabbli u l-IPOA-IUU fl-2009. Il-qafas legali attwali dwar is-sajd huwa pprovdut mid-Digrieti Eżekuttivi tal-2013 imsemmija hawn fuq u mit-traspożizzjoni tal-istandards stabbiliti fi strumenti internazzjonali relatati mas-sajd fil-leġiżlazzjoni nazzjonali tal-Panama. Il-Liġi dwar is-Sajd attwalment fis-seħħ tmur lura għall-1959 u għadha mhijiex allinjata mal-istrumenti internazzjonali kontemporanji rilevanti li għalihom il-Panama hija parti u ma' standards internazzjonali oħra relatati mas-sajd li l-Panama qablet li tapplika. Il-Panama għadha fil-proċess li tirrevedi l-Liġi dwar is-Sajd tagħha, għalkemm kienet diġà ntalbet taġġornaha. Fir-rigward tal-PSMA, l-informazzjoni miġbura mill-Kummissjoni turi nuqqasijiet min-naħa tal-Panama fl-implimentazzjoni tad-dispożizzjonijiet ta' dan il-ftehim. F'Lulju 2018, il-VLADIVOSTOK 2000 (ismijiet preċedenti: DAMANZAIHAO, LAFAYETTE, Nru. tal-IMO 7913622), bastiment fabbrika tal-ħut li ilu mill-2015 elenkat fil-lista tal-bastimenti IUU tal-SPRFMO, kien kapaċi jirċievi provvista minn bunker fil-Panama. Dan imur kontra l-PSMA u jikkonferma n-nuqqas ta' implimentazzjoni adegwata tal-PSMA biex tipprevjeni b'mod effettiv li bastimenti IUU ma jitħallewx jirċievu servizzi portwarji fil-Panama. Il-Kummissjoni sabet ukoll li l-ispetturi jkunu preżenti biss f'wieħed mill-portijiet deżinjati (il-Port ta' Vacamonte) u li l-ispezzjonijiet imwettqa f'dak il-port ma jsirux kif suppost. Rieżami tal-informazzjoni disponibbli abbord bastiment li jtajjar bandiera barranija, li kien diġà ġie spezzjonat u awtorizzat biex iħott il-qabdiet tiegħu, ippermettiet lill-Kummissjoni tistabbilixxi li fil-fatt dan il-bastiment kien involut f'attivitajiet ta' sajd mingħajr liċenzja fl-ibħra ta' pajjiż terz, u li l-ispetturi li awtorizzaw il-ħatt fil-Panama ma kinux indunaw b'din l-evidenza. Barra minn hekk, il-Kummissjoni identifikat każijiet fejn bastimenti tas-sajd li jtajru bandiera barranija li ma kinux inklużi fil-lista pprovduta mill-Panama ta' bastimenti tas-sajd barranin awtorizzati biex jidħlu fil-port fil-fatt kienu daħlu fil-port. Kif deskritt fil-paragrafu (26), il-Panama hija membru tal-IATTC, tal-ICCAT u tas-CCAMLR u parti mhux kontraenti kooperanti għad-WCPFC, għall-SPRFMO u għan-NEAFC. F'konformità mal-Artikolu 31(6)(c), il-Kummissjoni analizzat kull att jew ommissjoni mill-Panama li setgħet naqqset l-effikaċja tal-liġijiet, tar-regolamenti jew ta' miżuri internazzjonali ta' konservazzjoni u ta' ġestjoni applikabbli. Fir-rigward tas-sodisfar tal-obbligi tal-Panama bħala Parti Kontraenti jew bħala Parti Mhux Kontraenti Kooperattiva fl-RFMOs imsemmija hawn fuq, il-Kummissjoni sabet li l-Panama ma kinitx kapaċi tiżgura li l-bastimenti tagħha josservaw ir-regoli stabbiliti fil-qafas ta' dawk l-RFMOs. Kif issemma fil-paragrafu (39) hawn fuq, kien hemm bastiment involut f'attivitajiet ta' sajd fiż-żona tal-IATTC, magħrufa bħala "El Corralito" fil-perjodu meta din iż-żona kienet magħluqa għas-sajd. Dan kien bi ksur tar-Riżoluzzjoni tal-IATTC Nru C-17-02. Barra minn hekk, kif iddikjarat fil-paragrafu (32) aktar 'il fuq, fl-2016 żewġ bastimenti tal-ġarr li kienu jtajru l-bandiera tal-Panama wettqu trasbordi fiż-żona tal-SPRFMO, għalkemm li ma kinux fuq ir-Reġistru ta' Bastimenti tal-SPRFMO awtorizzati biex jistadu fiż-Żona tal-Konvenzjoni. Barra minn hekk, kif iddikjarat fil-paragrafu (34) aktar 'il fuq, fl-ewwel nofs tal-2019 bastiment tas-sajd li kien ilu minn Ġunju 2018 reġistrat fil-Panama bħala bastiment tal-merkanzija ġenerali, instab li kien involut f'attivitajiet ta' sajd IUU f'żona koperta mill-Konvenzjoni CCAMLR mingħajr liċenzja mill-ARAP. Fid-dawl tal-kunsiderazzjonijiet ippreżentati f'din it-Taqsima u abbażi tal-elementi fattwali kollha miġbura mill-Kummissjoni kif ukoll abbażi tad-dikjarazzjonijiet kollha magħmula mill-awtoritajiet tal-Panama, seta' jiġi stabbilit, skont l-Artikolu 31(3) u (6) tar-Regolament IUU, li l-Panama naqset milli taqdi d-dmirijiet kollha tagħha skont id-dritt internazzjonali fir-rigward tar-regoli, tar-regolamenti u tal-miżuri ta' konservazzjoni u ta' ġestjoni internazzjonali. Fid-dawl tal-klassifikazzjoni tal-UNHDI ta' hawn fuq u l-osservazzjonijiet waqt iż-żjarat tal-2019, ma hemm l-ebda evidenza li tissuġġerixxi li n-nuqqas tal-Panama li taqdi d-dmirijiet tagħha skont id-dritt internazzjonali huwa r-riżultat ta' livelli baxxi ta' żvilupp. Ma teżisti l-ebda evidenza tanġibbli li tikkorrelata n-nuqqasijiet fil-qafas legali tas-sajd, fil-monitoraġġ, fil-kontroll u fis-sorveljanza, u fis-sistemi ta' traċċabilità, ma' nuqqasijiet fil-kapaċità u fl-infrastruttura. Il-Kummissjoni wieġbet b'mod pożittiv għat-talbiet magħmula mill-Panama għal appoġġ fir-rieżami tal-qafas legali tas-sajd. Fid-dawl tal-kunsiderazzjonijiet ippreżentati f'din it-Taqsima u abbażi tal-elementi fattwali kollha miġbura mill-Kummissjoni kif ukoll abbażi tad-dikjarazzjonijiet magħmula mill-pajjiż, seta' jiġi stabbilit, skont l-Artikolu 31(7) tar-Regolament IUU, li l-istat ta' żvilupp u l-prestazzjoni ġenerali tal-Panama fir-rigward tal-ġestjoni tas-sajd mhumiex imxekkla mil-livell ta' żvilupp tagħha. IDDEĊIEDIET KIF ĠEJ: Ir-Repubblika tal-Panama għandha tiġi nnotifikata dwar il-possibbiltà li tiġi identifikata mill-Kummissjoni bħala pajjiż terz li ma jikkooperax fil-ġlieda kontra s-sajd illegali, mhux irrappurtat u mhux irregolat. Magħmul fi Brussell, it-12 ta' Diċembru 2019. Bl-objettiv li jiġi stabbilit netwerk Ewropew ta' għarfien espert għall-ETV – ReferNet –, din is-sejħa għandha l-għan li tagħżel applikant wieħed mill-Belġju, iċ-Ċekja, il-Greċja, l-Irlanda u n-Netherlands li miegħu Cedefop ser jikkonkludi ftehim qafas ta' sħubija (mit-13 ta' Marzu 2020 sal-31 ta' Diċembru 2023) ta' 46 xahar , u ma' kull applikant li jintgħażel jikkonkludi ftehim speċifiku ta' għotja għal pjan ta' ħidma li għandu jitwettaq fl-2020. Imwaqqaf fl-1975 u bbażat fil-Greċja sa mill-1995, iċ-Ċentru Ewropew għall-Iżvilupp ta' Taħriġ Vokazzjonali (Cedefop) huwa aġenzija tal-Unjoni Ewropea (UE). Rikonoxxut bħala sors awtorevoli ta' informazzjoni u għarfien espert dwar l-ETV, il-ħiliet u l-kwalifiki, il-missjoni tiegħu huwa li jappoġġa l-iżvilupp ta' politika Ewropea dwar l-edukazzjoni u t-taħriġ vokazzjonali (ETV) u li jikkontribwixxi għall-implimentazzjoni tagħha. ReferNet huwa n-netwerk Ewropew ta' Cedefop għall-għarfien espert dwar l-ETV. Il-missjoni ddedikata għal ReferNet hija li dan jappoġġa lil Cedefop billi jirrapporta dwar sistemi nazzjonali tal-ETV u dwar żviluppi ta' politika u billi jgħolli l-viżibbiltà tal-ETV u tal-prodotti ta' Cedefop. Dan jinkludi 30 membru magħrufin bħala s-sħab nazzjonali ta' ReferNet mill-Istati Membri tal-UE, mill-Iżlanda u min-Norveġja. Is-sħab nazzjonali ta' ReferNet huma istituzzjonijiet ewlenin involuti fl-ETV jew fil-politiki tas-suq tax-xogħol fil-pajjiż li jirrappreżentaw. Il-ftehimiet qafas ta' sħubija jiġu implimentati permezz ta' ftehimiet speċifiċi ta' għotja annwali. Għaldaqstant, l-applikanti mhux biss għandhom jissottomettu proposta għall-ftehim qafas ta' 46 xahar (li, jekk tintgħażel, twassal għall-firma ta' Ftehim Qafas ta' Sħubija għas-snin 2020 sa 2023, li jibda fit-13 ta' Marzu 2020) iżda wkoll l-applikazzjoni tal-għotja għall-azzjoni tal-2020 (li tista' twassal għall-firma ta' Ftehim Speċifiku ta' Għotja għal 10 xhur tas-sena 2020). L-applikant irid juri l-kapaċità tiegħu li jwettaq l-attivitajiet kollha previsti matul il-perjodu ta' 46 xahar u jiżgura kofinanzjament xieraq għall-implimentazzjoni tal-kompiti mitluba. Il-baġit stmat disponibbli għall-perjodu ta' erba' snin tal-ftehimiet qafas ta' sħubija jammonta għal EUR 4 000 000, skont id-deċiżjonijiet annwali tal-Awtorità Baġitarja. Il-baġit totali disponibbli għall-pjan ta' ħidma annwali tal-2020 (tul tal-proġett: 12-il xahar) se jkun EUR 980 000 għat-30 sieħeb (mit-28 Stat Membru tal-UE, l-Iżlanda u n-Norveġja). L-għotja tvarja skont il-popolazzjoni tal-pajjiż u tingħata għat-twettiq ta' pjan ta' ħidma annwali. Il-baġit totali disponibbli għall-pjan ta' ħidma tal-2020 sejjer jitqassam fuq bażi ta' tliet gruppi ta' pajjiżi skont il-popolazzjoni tal-pajjiż: Grupp ta' pajjiżi 1: il-Kroazja, Ċipru, l-Estonja, il-Latvja, il-Litwanja, il-Lussemburgu, Malta, is-Slovenja u l-Iżlanda. L-ammont massimu tal-għotja: EUR 23 615. Grupp ta' pajjiżi 2: l-Awstrija, il-Belġju, il-Bulgarija, iċ-Ċekja, id-Danimarka, il-Finlandja, il-Greċja, l-Ungerija, l-Irlanda, in-Netherlands, il-Portugall, ir-Rumanija, is- Slovakkja, l-Iżvezja u n-Norveġja. L-ammont massimu tal-għotja: EUR 33 625. Minħabba li l-azzjoni annwali għas-sħab ta' ReferNet fil-Belġju, iċ-Ċekja, il-Greċja, l-Irlanda u n-Netherlands għandha ddum inqas minn 12-il xahar fl-2020, l-għotja rilevanti kif mogħtija se tkun inqas mill-massimu ta' dak li ssemma hawn fuq għal kull pajjiż matul dik is-sena u se tammonta għal EUR 33 258 L-għotja tal-Unjoni hija kontribuzzjoni finanzjarja għall-ispejjeż tal-benefiċjarju (u/jew tal-kobenefiċjarji) li tridu tiġi ssupplimentata bil-kontribuzzjoni finanzjarja tagħhom stess u/jew kontribuzzjonijiet lokali, reġjonali, nazzjonali u/jew privati. Il-kontribuzzjoni totali tal-Unjoni ma għandhiex taqbeż is-70 % tal-ispejjeż eliġibbli. Cedefop jirriserva d-dritt li ma jagħtix il-baġit totali disponibbli. Biex ikunu eliġibbli, l-applikanti għandhom jissodisfaw ir-rekwiżiti li ġejjin: ikunu organizzazzjoni pubblika jew privata, bi status legali u b'personalità ġuridika (persuni fiżiċi, jiġifieri individwi, mhumiex eliġibbli); ikollhom is-sede tagħhom irreġistrata f'pajjiż fejn l-għotja tiġi applikata, jiġifieri f'wieħed minn dawn li ġejjin: UE-28 (il-Belġju, iċ-Ċekja, il-Greċja, l-Irlanda, in-Netherlands). L-ispeċifikazzjonijiet dettaljati tas-sejħa għall-proposti, il-formola tal-applikazzjoni u l-annessi tagħha se jkunu disponibbli fuq is-sit web tas-Cedefop minnnofs Jannar 2020 fuq l-indirizz li ġej: L-applikazzjonijiet għandhom ikunu konformi mar-rekwiżiti stabbiliti fit-test sħiħ tas-sejħa u għandhom jiġu sottomessi fuq il-formoli uffiċjali pprovduti. L-evalwazzjoni tal-proposti se tkun ibbażata fuq il-prinċipji ta' trasparenza u ta' trattament ugwali. L-applikazzjonijiet kollha sottomessi se jkunu evalwati minn kumitat ta' esperti fuq il-kriterji tal-eliġibbiltà, l-esklużjoni, l-għażla u l-għoti stabbiliti fil-verżjoni tat-test komplet tas-sejħa. Pożizzjoni waħda ta' Membru tal-Bord hija vakanti. Il-Bord għandu l-mandat li jwettaq il-kompiti li ġejjin: Huwa jipprovdi lill-Kummissjoni b'evalwazzjoni tal-implimentazzjoni tal-qafas fiskali tal-Unjoni, b'mod partikolari fir-rigward tal-konsistenza orizzontali tad-deċiżjonijiet u l-implimentazzjoni tas-sorveljanza baġitarja, każijiet partikolarment serji ta' nuqqas ta' konformità mar-regoli, u l-adegwatezza tal-pożizzjoni fiskali reali fil-livell taż-żona tal-euro u fuq livell nazzjonali. F'din l-evalwazzjoni, il-Bord jagħmel ukoll suġġerimenti għall-iżvilupp futur tal-qafas fiskali tal-Unjoni; Huwa jagħti parir lill-Kummissjoni dwar il-pożizzjoni fiskali prospettiva xierqa għaż-żona tal-euro kollha kemm hi bbażata fuq ġudizzju ekonomiku. Huwa jagħti pariri lill-Kummissjoni dwar il-pożizzjonijiet fiskali nazzjonali xierqa li huma konsistenti mal-parir tiegħu dwar il-pożizzjoni fiskali aggregata taż-żona tal-euro fi ħdan ir-regoli tal-Patt ta' Stabbiltà u Tkabbir. Fil-fatt, meta jidentifika r-riskji li jipperikolaw il-funzjonament xieraq tal-Unjoni Ekonomika u Monetarja, il-Bord jakkumpanja l-parir tiegħu b'konsiderazzjoni speċifika tal-għażliet ta' politika disponibbli taħt il-Patt ta' Stabbiltà u Tkabbir. Fuq talba tal-President tal-Kummissjoni, il-Bord jipprovdi parir ad hoc. Il-membri tal-Bord jaġixxu indipendentement u la għandhom ifittxu u lanqas jieħdu struzzjonijiet mill-istituzzjonijiet jew il-korpi tal-Unjoni, jew minn xi gvern ta' Stat Membru jew minn xi entità pubblika jew privata oħra. Il-Bord għandu s-Segretarjat tiegħu għal appoġġ analitiku, statistiku, amministrattiv u loġistiku. Is-Segretarjat jikkonsisti mill-Kap tas-Segretarjat u membri oħra li huma assenjati, għal skopijiet amministrattivi, lis-Segretarjat Ġenerali tal-Kummissjoni. Il-membri tas-segretarjat jieħdu biss struzzjonijiet mill-Bord. Il-membri tal-Bord għandhom jiddivulgaw kwalunkwe kunflitt ta' interess potenzjali fir-rigward ta' valutazzjoni jew opinjoni partikolari lill-President tal-Bord, li għandu jieħu kull miżura xierqa, u jista' jiddeċiedi li l-Membru konċernat m'għandux jieħu sehem fit-tħejjija u l-adozzjoni ta' dik il-valutazzjoni jew opinjoni. Il-Membri tal-Bord jikkontribwixxu b'mod attiv għall-ħidma tal-Bord u jieħdu sehem fis-sessjonijiet eżekuttivi tiegħu. Membru jirrapporta lill-President dwar il-kontribut individwali tiegħu/tagħha. B'mod partikolari, kull Membru jkun obbligat li: jiżgura l-kisba tal-objettivi u l-kompiti għal twettiq b'suċċess tal-mandat fdat lill-Bord filwaqt li josserva l-ogħla standards etiċi u kwalitattivi; jikkontribwixxi għad-determinazzjoni tal-prijoritajiet għall-ippjanar strateġiku tal-Bord; jikkontribwixxi għall-iżvilupp u t-titjib ta' għodod analitiċi meħtieġa għat-twettiq tal-mandat tal-Bord. L-ispejjeż tal-ivvjaġġar u tal-akkomodazzjoni li jġarrab il-Membru għandhom jiġu rimborżati mill-Kummissjoni wara li ssir talba u jiġu provduti d-dokumenti ta' sostenn skont id-dispożizzjonijiet fis-seħħ fi ħdan il-Kummissjoni. Barra minn hekk, jingħata kumpens għas-sussistenza għal kull jum biex ikopri spejjeż oħra bħall-ikliet. L-ispejjeż jiġu rimburżati fil-limiti tal-approprjazzjonijiet disponibbli allokati skont il-proċedura annwali għall-allokazzjoni tar-riżorsi. Sabiex jiġu kkunsidrati għall-fażi tal-għażla, il-kandidati jridu jilħqu l-kriterji formali li ġejjin sad-data tal-għeluq tal-applikazzjonijiet: livell ta' edukazzjoni li jikkorrispondi għal studji universitarji mitmuma, iċċertifikati b'diploma, meta l-perjodu normali tal-edukazzjoni universitarja jkun ta' erba' snin jew aktar; jew livell ta' edukazzjoni li jikkorrispondi għal studji universitarji mitmuma, iċċertifikati b'diploma u esperjenza professjonali xierqa ta' mill-inqas sena meta l-perjodu normali ta' edukazzjoni universitarja jkun tal-inqas tliet snin (din is-sena ta' esperjenza professjonali ma tistax tkun inkluża fl-esperjenza professjonali post-universitarja meħtieġa hawn fuq); Il-kriterji li ġejjin se jitqiesu meta jiġu vvalutati l-applikazzjonijiet: Kompetenza u esperjenza ppruvati u rilevanti min-naħa tal-applikanti li juru li huma esperti internazzjonali rispettati f'dak li għandu x'jaqsam mal-makroekonomija, mal-finanzi pubbliċi, mal-politika fiskali u mal-ġestjoni baġitarja; Għarfien profond tal-qafas fiskali tal-UE u r-rwol tiegħu għall-funzjonament tal-UE u tal-UEM; Kompetenza u esperjenza ppruvati u rilevanti fit-tfassil tal-politika ekonomika; preferibbilment miksuba mix-xogħol f'istituzzjonijiet ta' tfassil tal-politika, istituzzjonijiet ta' konsulenza politika jew istituzzjonijiet akkademiċi; Għarfien tal-istituzzjonijiet tal-UE u l-proċessi tat-teħid tad-deċiżjonijiet tal-UE u r-rwol tal-Kummissjoni Ewropea Esperjenza fit-twettiq ta' analiżi ekonomika minn perspettiva orizzontali bejn pajjiż u ieħor, tkun ta' vantaġġ Il-kapaċità ta' żvilupp u implimentazzjoni ta' viżjoni strateġika; Sens qawwi ta' responsabbiltà, sejba ta' soluzzjonijiet, inizjattiva u integrità; kif ukoll Ħiliet ta' komunikazzjoni orali u miktuba eċċellenti sabiex wieħed jikkoordina, jikkomunika u jikkopera b'mod effiċjenti mal-partijiet ikkonċernati interni u esterni. Għarfien tajjeb tal-Ingliż huwa essenzjali. Fil-proċess tal-għażla, il-Kummissjoni se tagħmel ħilitha biex jintlaħaq bilanċ f'termini ta' rappreżentanza tal-applikanti, is-sess u l-oriġini ġeografika tagħhom, filwaqt li jitqiesu l-kompiti speċifiċi tal-Bord Fiskali Ewropew u t-tip ta' kompetenza meħtieġa. Kull applikazzjoni trid timtela b'waħda mil-lingwi uffiċjali tal-Unjoni Ewropea, u tindika biċ-ċar in-nazzjonalità tal-applikant u tinkludi d-dokumentazzjoni meħtieġa. L-applikanti interessati huma mitluba jressqu l-applikazzjonijiet tagħhom f'format elettroniku lill-Kummissjoni Ewropea fl-indirizz li ġej: EFB-Secretariat@ec.europa.eu Applikazzjoni se titqies bħala ammissibbli biss jekk tintbagħat qabel l-iskadenza u tinkludi d-dokumenti msemmija hawn taħt. Id-dokumenti ġustifikattivi jistgħu jintalbu aktar 'il quddiem. L-iskadenza għall-applikazzjonijiet: l-14 ta' Frar 2020, nofsillejl. Kull applikazzjoni għandha tinkludi d-dokumenti ġustifikattivi li ġejjin: Ittra li tispjega l-motivazzjoni għat-tweġiba għal din is-sejħa; Stqarrija li telenka kunflitti ta' interess possibbli li jirriżultaw mis-sħubija fl-EFB fir-rigward ta' karigi oħra miżmuma mill-kandidat. Il-proċedura tal-għażla se tikkonsisti f'valutazzjoni tal-applikazzjonijiet skont il-kriterji stabbiliti hawn fuq, segwiti mill-istabbiliment ta' lista tal-iktar applikanti adegwati. L-applikanti li jitqiesu bħala l-aktar xierqa jistgħu jiġu mistiedna għal intervista qabel isiru d-deċiżjonijiet tal-ħatra. L-EFB ser japplika l-politika ta' opportunitajiet indaqs u ser jieħu ħsieb li jevita kwalunkwe forma ta' diskriminazzjoni fil-proċeduri ta' reklutaġġ tiegħu. Huwa previst li jsiru l-intervisti tal-għażla fi Frar 2020 u d-data tal-bidu stmata hija f'Mejju 2020. Għal aktar tagħrif ibgħat email lil EFB-Secretariat@ec.europa.eu jew ċempel lis-Segretarjat fuq dan in-numru: +32 22962851. Din in-notifika tikkonċerna l-impriżi li ġejjin: Limited ("CIMC Neocontainer", iċ-Ċina). CMA CGM u CIMC Neocontainer takkwista/jakkwistaw, fis-sens tal-Artikolu 3(1)(b) u 3(4) tar-Regolament dwar l-Għaqdiet, il-kontroll bi sħab ta' impriża konġunta (joint venture, JV) maħluqa ġdida. Il-konċentrazzjoni hija mwettqa permezz ta' xiri ta' ishma f'kumpanija maħluqa ġdida li tikkostitwixxi f'JV. CMA CGM: attiva fl-attivitajiet ta' ġarr tal-containers bil-baħar u fis-servizzi ta' terminals fil-portijiet CMA CGM hija attiva wkoll, permezz CEVA Logistics, li hi s-sussidjarja proprjetà kollha kemm hi tagħha, fis-suq għat-trasbord ta' merkanzija u servizzi ta' loġistika bil-kuntratt, u tipprovdi firxa limitata ta' servizzi ta' ġestjoni ta' katina ta' provvista anċillari permezz ta' CMA CGM Inland Services, li hija sussidjarja proprjetà kollha kemm hi tagħha; CIMC Neocontainer: kumpanija tal-loġistika li hija proprjetà tas-CIMC Group, fornitur ta' servizzi ta' loġistika komprensiva għas-servizzi tal-loġistika u servizzi tat-tħaddim tat-tagħmir; il-JV: provvista ta' servizzi fil-ġestjoni ta' ħażna tal-containers, ġestjoni ta' containers u tiswija ta containers, esklussivament fil-port ta' Tianjin fiċ-Ċina. Il-kummenti jridu jaslu għand il-Kummissjoni mhux aktar tard minn għaxart ijiem wara d-data ta' din il-pubblikazzjoni. Jinħtieġ li r-referenza li ġejja dejjem tiġi speċifikata: Il-kummenti jistgħu jintbagħtu lill-Kummissjoni permezz tal-email, permezz tal-faks jew permezz tal-posta. Uża d-dettalji ta' kuntatt ta' hawn taħt: Indirizz postali: